
Súd: Spisová značka: Identifikačné číslo súdneho spisu: Dátum vydania rozhodnutia: Meno a priezvisko sudcu, VSÚ: ECLI:
Okresný súd Poprad 14P/144/2023 8723211148 20. 02. 2025 JUDr. Marián Furman ECLI:SK:OSPP:2025:8723211148.3
ROZSUDOK V MENE SLOVENSKEJ REPUBLIKY Okresný súd Poprad, sudca JUDr. Marián Furman, vo veci starostlivosti súdu o maloleté dieťa: A. B., nar. XX.XX.XXXX, bytom ako matka, zastúpená kolíznym opatrovníkom: Úrad práce, sociálnych vecí a rodiny Poprad, dieťa rodičov – otec: C. B., nar. XX.XX.XXXX, trvale bytom D. XXX/XX, XXX XX E., t. č. Ústav na výkon trestu odňatia slobody Banská Bystrica – Kráľová, Sládkovičova 80, 974 05 Banská Bystrica a matka: A. F., nar. XX.XX.XXXX, bytom G. XXX, XXX XX G., právne zastúpená JUDr. Ivetou Pálfy Fabianovou, advokátkou, so sídlom Štefánikovo nám. 5, 052 01 H. I. E., v konaní o úpravu rodičovských práv a povinností, takto rozhodol: Schvaľuje rodičovskú dohodu v tomto znení: I. Z v e r u j e maloleté dieťa: mal. A. B., nar. XX.XX.XXXX do osobnej starostlivosti matky, ktorá ju bude zastupovať a spravovať jej majetok. II. Z a v ä z u j e otca prispievať na výživu mal. A. B., nar. XX.XX.XXXX sumou 200,- eur mesačne počnúc dňom 01.09.2023, ktoré je otec povinný platiť do rúk matky vždy do 15. dňa v mesiaci vopred. III. Nedoplatok na výživnom za obdobie od 01.09.2023 do 20.02.2025 činí sumu 3 600,- eur, ktoré je otec p o v i n n ý uhradiť do 31.12.2025. IV. U p r a v u j e styk otca s mal. A. B., nar. XX.XX.XXXX tak, že otec je oprávnený telefonicky kontaktovať sa s mal. dieťaťom každú prvú sobotu v mesiaci v čase od 9.00-10.00 hod. a každú tretiu sobotu v mesiaci od 13.00-14.00 hod. V. Matka je p o v i n n á zabezpečiť mal. A. B. telefonický kontakt s otcom prostredníctvom technického prostriedku, ktorý pre dieťa zabezpečí. VI. Žiaden z účastníkov n e m á nárok na náhradu trov konania. odôvodnenie: 1. Podľa § 2 ods. 1 zákona č. 161/2015 Z. z. Civilný mimosporový poriadok (ďalej len „CMP“), na konania podľa tohto zákona sa použijú ustanovenia Civilného sporového poriadku, ak tento zákon neustanovuje inak. 2. Podľa § 221 zákona č. 160/2015 Z. z. Civilný sporový poriadok (ďalej len „CSP“), písomné vyhotovenie rozsudku nemusí obsahovať odôvodnenie, ak je na pojednávaní vyhlásený rozsudok za prítomnosti všetkých strán alebo ich zástupcov, ktorí sa vzdajú odvolania, alebo to ustanovuje tento zákon.
3. Po vyhlásení rozsudku, jeho odôvodnení a poučení o opravnom prostriedku sa všetci účastníci konania vzdali práva podať proti tomuto rozsudku odvolanie, preto v súlade s ustanovením § 221 CSP v spojení s ustanovením § 2 ods. 1 CMP písomné vyhotovenie tohto rozsudku neobsahuje odôvodnenie. 4. O trovách konania rozhodol súd podľa § 52 CMP. Poučenie: Proti tomuto rozsudku odvolanie nie je prípustné, pretože účastníci konania sa tohto práva po vyhlásení rozsudku vzdali písomne do zápisnice o pojednávaní (§ 368 CSP).

